ArabovMK/tajik-wikipedia-corpus huggingface dataset:
Балоғат (суханварӣ)

Балоғат (— балиғ, фасеҳ) — аз ҷузъҳои фунуни адабӣ буда, саҳеҳии услуби суханро тақозо дорад. Дар истилоҳи маонӣ ва баён Б. расоии калому чиразабонии мутакаллим мебошад. Аркони Б. аз ифодаҳову мафҳумҳои асосии илмҳои маонӣ ва баён иборатанд. Шамси Қайси Розӣ мафҳуми Б.-ро чунин шарҳ додааст: "Маънии балоғат он аст, ки он чи дар замир бошад, ба лафзе андак, бе он ки ба тамоми маънии он ихлоле роҳ ёбад, баён кунад ва дар он чи ба басти сухан эҳтиёҷ афтад, аз қадри ҳоҷат дарнагузоранд ва ба ҳадди малол нарасонад". Зуҳури Б. дар сухан ба се маврид вобаста аст) эъҷоз, яъне лафзи андаку маънии фаровон) мусовот, яъне баробарии лафзу маънӣ) баст, яъне бо шарҳи зиёду чанд ваҷҳ гуфтани маънӣ. Дар Б. шарти асосӣ аз заъфи таълиф холӣ ва ба зеҳни шунаванда наздик будани сухан аст. Б. ба маънии сухан дахл дошта, барои ҳамин "маънии балеғу лафзи фасеҳ" мегӯянд. Муаллифи китоби "Нафоис-ул-фунун фӣ ароис-ил-уюн" Шамсуддин Муҳаммад ибни Маҳмуди Омулӣ Б.-ро дар шакли муфассалтар шарҳ дода, менависад: "Балоғат иборат аст аз булуғи мутакаллим дар таъдия ва идроки маонӣ ба ҳадде, ки хавоси тарокибро ба анвои ташбеҳу маҷоз ва киноят, чунонки ҳаққи он бувад, адо намояд ё истифо тавонад намуд". Аз рукнҳои Б., илова ба шартҳои боло, таъкид, исобат, ҳифз, фасл ва васлро ҳам ном бурдан мумкин аст. Таъкид барои тақвияту тақрири маънӣ зарур аст. Исобат дурустию саҳеҳӣ дар истифодаи ташбеҳу тамсил аст. Ҳифз риояи шартҳои тақдиму таъхир аст, ки аз рукнҳои илми маонӣ мебошанд. Фасл шароити ҷудо ва пайваст навиштани ҷумлаҳоро гӯянд. Дар ин ҷо назари асосӣ бояд ба атф, яъне рабти калимаҳо бошад. Б. ду унсури асосӣ дорад) ҳусни баёни ҳақиқат) фасоҳати сухан ва идроки мақсади баёншуда. Маъмулан, ҳар ду унсурро бо зарбулмасали "ҳар сухан ҷоеву ҳар нукта мақоме дорад" ифода мекунанд. Дар ҷое як маънӣ муфассал баён шавад, дар ҷойи дигар бояд хеле мӯҷаз бошад ва дар ҷойи сеюм мумкин аст тамоман ҳазф шавад. Ҳадди ниҳоии Б.-ро эъҷоз мегӯянд. Мутакаллимон роҷеъ ба Б.-и Қуръон баррасии бисёреро анҷом додаанд. Ҳикоёти Саъдӣ, шеърҳои Ҳофиз ва осори диг. мутафаккирони форс-тоҷик бо балоғату салосати махсус иншо шудаанд. Калима, ибора, мафҳум ва истилоҳҳои дар онҳо истифодашуда аз ҷиҳати мазмуну мундариҷа ба ҳадди камол расидаанд ва нуқтаи олии афкори маънавии замонаро ифода мекунанд.
Балтасар Силва

Эктор Балтасар Силва Кабрера (ноябри 1984, Такуарембо, Уругвай) — футболбози уругвайӣ, муҳофиз.
Балтемар Брито

Балтемар Жозе де Оливейра Брито — футболбози бразилӣ, маснадашро анҷом додааст, муҳофизи марказӣ, муррабӣ.
Балтасар Санчес Мартин

Балтасар Санчес Мартин (майи 1962, Сантандер, Испания) — футболбози испанӣ, маснадашро анҷом додааст, муҳофизи марказӣ, муррабӣ.
Балтийск

Балтийск — шаҳрест дар вилояти Калининград дар Русия аст. ҳолиаш 33252 нафар аст.
Балтимор, Дейвид

Дейвид Балтимор 1 (марти 1938, Ню-Йорк) — биолог ва биохимики амрикоӣ. Зиндагинома Хатмкардаи Коллеҷи тиббии Суортмори иёлати Пенсилвания. Балтимор биологияи молекулавӣ ва вирусологияро дар Институти технологии Массачусет (1960–61) ва Донишгоҳи Рокфеллери Ню-Йорк (1962–64), биохимияро дар Институти технологии Массачусет (1964–65) омӯхтааст. Солҳои 1965–68 корманди илмии Институти таҳқиқоти биологии Сан-Диего (иёлати Калифорния) буд. Аз соли 1968 профессор Институти технологии Массачусет. Дар соҳаи биологияи молекулавӣ ва генетика таҳқиқот анҷом додааст. Ҳамроҳи Ренато Дулбекко ва Хоуард Темин барои кашфи вируси омософар ва маводи генетикии ҳуҷайраҳо сазовори Мукофоти нобелӣ гардидааст.
Балтика (ноҳияи Жуков)

Балтика — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Жуков, ки дар вилояти Брянск қарор дорад, дохил мешавад.
Балтуй (ноҳияи Алар, Иркутск)

Балтуй — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Алар, ки дар вилояти Иркутск қарор дорад, дохил мешавад.
Балтиновский (ноҳияи Урюпинск, Волгоград)

Балтиновский — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Урюпинск, ки дар вилояти Волгоград қарор дорад, дохил мешавад.
Баҳри Балтика

Балтика — баҳри дохилиматерикии (дохилиқоравии) Уқёнуси Атлантик. Байни нимҷазираи Скандинавия ва соҳилҳои қитъавии шимолу ғарби Аврупо ҷойгир аст. Ҷуғрофиё Балтика ба воситаи гулугоҳҳои Эресунн, Белтаи Калон ва Белтаи Хурд, Каттегату Скагеррак бо Баҳри Шимолӣ, ба воситаи роҳи обии Волгаву Балтика бо дарёи Волга ва ба воситаи наҳри Баҳри Сафеду Балтика бо Баҳри Сафед пайваст мебошад. Дар соҳилҳои Балтика давлатҳои Русия, Эстония, Латвия, Литва, Полша, Олмон, Дания, Шветсия ва Финляндия ҷой гирифтаанд. Масоҳ. 419 ҳазор км2, ҳаҷми об – 21 ҳазор км3, умқи миёнааш 50 м (ҷойи амиқтаринаш – 470 м). Соҳилҳои ҷан. ва ҷан. шарқиаш асосан пасту регзор, болотараш – ҷангалзор. Соҳилҳои шимолиаш шахдор. Халиҷҳои зиёде дорад, ки бузургтарини онҳо Ботник, Рига, Курша, Гданск мебошанд. Ҷаз-ҳои калонаш: Рюген, Борнхолм, Готланд, Готска-Сандён, Сааремаа, Хийумаа ва гурӯҳи ҷаз-ҳои Аланд. Иқлими Балтика муътадили баҳрист. Ба Балтика қариб 250 дарё, аз ҷумла, Нева, Висла, Неман, Даугава, Одра мерезанд. Иқлим Ҳарор. миёнаи февр. аз –30° С дар қисми марказии Балтика то –8° С, дар Шим. ва Ш. ҳарор. миёнаи июл 15–17° С. Ҳарор. об дар давоми сол аз 0°С то 20°С тағйир меёбад. Шӯрии сатҳи об аз 3‰ то 16‰ (дар резишгоҳи Дания). Ҳарор. қаъри об ба андозаи 1–15°С тағйир ёфта, шӯриаш аз 10 то 18,5‰ дигаргун мешавад. Қисми шимолии халиҷи Ботник дар як сол 210 рӯз, қисми миёнааш 185 рӯз, халиҷи Рига 80–90 рӯз, гул-и назди Дания 16–45 рӯз ях мебанданд. Ғафсии қабати яхи соҳил 1 м буда, яхҳои шинокунанда аз 0,4 то 0,6 м мешаванд. Обшавии яхи Балтика аз ох. марту авв. апр. сар шуда, моҳи июн пурра аз ях озод мегардад. Аҳаммияти хоҷагӣ ва нақлиётии Балтика барои давлатҳои атроф хеле бузург аст. Дар Балтика бештар равғанмоҳӣ, милит, окун, шӯртан, симмоҳӣ, мормоҳӣ шикор мекунанд. Бандарҳо Бандарҳои бузургтарини Балтика: Стокголм, Лулео (Шветсия), Хелсинки Котка, Турку (Финляндия), Санкт-Петербург ва Калининград (Русия), Таллин (Эстония), Рига (Латвия), Гданск, Шетсин (Полша), Любек, Кил, Росток (Олмон). Дар соҳили Балтика осоишгоҳҳои иқлимии машҳури Юрмала, Лиепая (Латвия), Нерига (Литва), Колобжег, Устка (Полша), ҷаз. Узедом (Олмон) ва ғ. мавҷуданд.
Балтурино (ноҳияи Чун, Иркутск)

Балтурино — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Чун, ки дар вилояти Иркутск қарор дорад, дохил мешавад.
Балтус

Балтус — рассом ва ҳунарманди фаронсавӣ аст.
Балуевская (ноҳияи Коношский)

Балуевская — деҳаест дар Русия, ки дар ҳайати ноҳияи Коношский, вилояти Архангелск медарояд.
Балтушис, Юозас

Юозас Балтушис, Рига — 4 январи 1991, Вилнюс) — публитсист, нависанда ва ходими ҷамъиятии Литва. Нависандаи халқии Литва. Эҷодиёт Асарҳояш аз соли 1932 нашр мешаванд. Солҳои 1959–67 ҷонишини раиси Президиуми Шӯрои Олии ҶШС Литва буд. Муаллифи маҷм. ҳикояҳои "Оғози ҳафта нек аст", "Юнучқаи сафед", "Барои Валюса Алексас лозим аст", "Бо пайраҳаҳои падарону бародарон". Дар пйесаи "Бонги хурӯсон" Б. тимсоли воқеии кулакҳо ва дар қиссаҳои "Солҳои фурӯхташуда" (китоби 1–2, 1957–69, ба тоҷикӣ, китоби 1, 1972) ва дар асари "Гуфтор дар бораи Юзасе" як қатор симоҳои муздурони деҳотро офаридааст. Романи "Духтари оташ"-и Ҷ. Икромиро ба литвонӣ тарҷума кардааст. Бо ду орден ва чанд нишон сарфароз гардидааст.
Балуево (ноҳияи Бабаев, Вологда)

Балуево — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Бабаев, ки дар вилояти Вологда қарор дорад, дохил мешавад.
Ноҳияи Балукча

Ноҳияи Балукча — ноҳия, воҳиди маъмурӣ дар ҳайати вилояти Андиҷони Ҷумҳурии Ӯзбекистон. Маркази маъмурӣ — шаҳраки Балукча. Таърих Ноҳияи Балукча 29 сентябри соли 1926 ташкил карда шудааст. Ҷуғрофия Аҳолӣ Аҳолӣ — 150 800 нафар. Тақсимоти маъмурӣ.
Балухар (ноҳияи Черемховск, Иркутск)

Балухар — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Черемховск, ки дар вилояти Иркутск қарор дорад, дохил мешавад.
Забони балучӣ

Забони балучӣ — яке аз забонҳ аст ки ба ин забон мардуми балуч гап мезананд, во бештар дар Балучистани Покистон, Афгонистон, Эрон ва дигар кишварҳо зиндагӣ мекунанд.
Балх (деҳа, н. Лахш)

Балх — деҳа дар ҷамоати деҳоти Нурафшони ноҳияи Лахш. Аз Балх то маркази ҷамоат 11 км, то маркази ноҳия 16 км; роҳ асфалтпӯш. Аҳолиаш 607 нафар, тоҷикон, қирғизҳо. Иқтисод Бунгоҳи тиббӣ, нуқтаи хидматрасонии маишӣ ва нуқтаи савдои хусусӣ дорад. Соҳаҳои асосии хоҷагӣ: боғдорӣ, картошкапарварӣ ва чорводорӣ. Заминҳо аз наҳри Кӯксу обёрӣ мешаванд.
Балуковская (ноҳияи Харовск, Вологда)

Балуковская — деҳа, яке аз маҳаллаҳои аҳолинишини Федератсияи Русия мебошад. Деҳа дар ҳайати ноҳияи Харовск, ки дар вилояти Вологда қарор дорад, дохил мешавад.
Балх (шаҳрак)

Балх — шаҳрак (аз 11 июни 1954), маркази маъмурии ноҳияи Ҷалолиддин Балхии вилояти Хатлон. Номҳои пешина: қабл. Туғаланг; то 1957 — Кагановичобод, то 2017 — Колхозобод. Дар соли 2020 деҳаҳои Ёш-Ленинчӣ, Тимошенко, Ғалаба ва қисман деҳаҳои Гагарин, Истгоҳи Киров, Ленингради деҳоти Ҳалевард ба шаҳрак ҳамроҳ шуданд. Дар ҳамин ҳол маркази ҷамоати Ҳаловард ба қисми боқимондаи деҳаи М. Горкий бурда шуд. Аҳолӣ.
Балхиён (ноҳияи Ҷайҳун)

Балхиён (то 30.08.2024 — Ҷалолиддини Балхӣ 1) — деҳа дар ҷамоати деҳоти Яккадини ноҳияи Ҷайҳун. Аз Балхиён то маркази ҷамоат 5 км, то маркази ноҳия 15 км. Аҳолиаш 1838 нафар, тоҷикон.
Балхиён (деҳа, н. Балхӣ)

Балхиён (то 30.08.2024 — Ӯзбекобод 1) — деҳа дар ҷамоати деҳоти Калинини ноҳияи Ҷалолиддин Балхӣ. Аз Балхиён то маркази ҷамоат 2 км, то маркази ноҳия 16 км. Аҳолиаш 4245 нафар, тоҷикон.
Балхаш

Балхаш (Балкаш 1 2;: Балқаш) — кӯли сарбаста ва ширинобе дар қисми шарқии Қазоқистон. Ном Бо ҳамин ном дар соҳили кӯл шаҳр дар вилояти Ҷезқазғани Ҷумҳурии Қазоқистон вуҷуд дорад. Маънои луғавии ин гидроним мусаффои оби кӯл аст ва вожаи Балхаш ба забонҳои қадимаи эронӣ мутааллиқ аст 3. Ҷуғрофиё Дар пастии васеъи Балхашу Алокӯл, дар баландии 340 м аз сатҳи баҳр воқеъ аст. Масоҳ. 18,2 ҳазор км2, дарозиаш 614 км, бараш ба ҳисоби миёна 30 км, дар қисми шарқӣ 9–19 км, ғарбӣ то 74 км. Ҷойи амиқтаринаш то 26,5 м. Ҳаҷми обаш 110 км3, масоҳ. ҳавзааш қариб 500 ҳазор км 2. Ба Балхаш дарёҳои Или, Қаротол, Оқсу, Лепси ва ғ. мерезанд. 43 ҷазира дорад, калонтаринашон Басаралу Тасарал. Нимҷаз. Сариесик Балхашро ба ду қисм – ғарбӣ ва шарқӣ ҷудо мекунад. Иқлим Иқлими атрофи кӯл биёбонист. Ҳарорати моҳи июл ба ҳисоби миёна 24°С, январ –8°С. Миқдори бориши солона ба ҳисоби миёна 120 мм. Аз ох. ноябр то миёнаи апр. ях мебандад. Соҳилҳои шимолии кӯл баланду шахдор, ҷанубиаш пасти регзору найзор. Соҳилҳояш бениҳоят каҷу ноҳамвор. Оби қисми ғарбии Балхаш шӯр, шарқиаш ширин. Олами ҳайвоноташ ғанӣ аст. Дар Балхаш 20 навъи моҳӣ мавҷуд буда, ширмоҳӣ, аломоҳӣ, фукмоҳиҳои холдору якранг, лабдӯр ва голян танҳо дар Балхаш вомехӯранд. Дар Балхаш асосан суфмоҳӣ, зағорамоҳӣ, ширмоҳӣ ва симмоҳӣ шикор мекунанд. Иқтисод Балхаш киштигард аст. Истгоҳҳои асосиаш – Бурулбайтал ва Балхаш. Дар соҳили шимолиаш кони калони мис ҳаст. Солҳои охир аз сабаби рехтани партови Комбинати металлургияи кӯҳии мисгудозӣ оби кӯл ифлос шудааст.
Балхобӣ

Балхобӣ — деҳа дар ҷамоати деҳоти Балхобӣи ноҳияи Муъминобод. Аз Балхобӣ то маркази ноҳия 70 км, то маркази вилоят 165 км; роҳ автомобилгард. Аҳолиаш 448 нафар, тоҷикон Иқтисод Мактаби таҳсилоти умумии асосӣ, бунгоҳи тиббӣ дорад. Соҳаҳои Эзоҳ Адабиёт.
Балхова, Светлана Ёқубовна

Балхова (Мухторова) Светлана Ёқубовна (21. 9.1946, Душанбе) — забоншиноси тоҷик, доктори илмҳои филология. Зиндагинома Хатмкардаи факултети забонҳои хориҷии Институти давлатии педагогии шаҳри Душанбе, профессори кафедраи забони англисии Донишкадаи давлатии забонҳои Тоҷикистон ба номи С. Улуғзода (2006–11). Аз соли 2011 профессори кафедраи лингвистикаи филиали Донишгоҳи давлатии Маскав дар шаҳри Душанбе. Муаллифи беш аз 50 асари илмӣ, аз он ҷумла монографияҳо, мақолаҳо, дастурҳои таълимию методӣ ва ғ. Асосан ба омӯзиши муқоисавии забонҳои англисӣ ва тоҷикӣ (артиклҳои номуайянӣ, феълҳо, хабарҳо, масдарҳо, ҷумлаҳои сода, сифати феълӣ ва ғайра) машғул аст. Доир ба таълими адабиёти Амрико, муқоисаи ҷумлаҳои содаи англисию тоҷикӣ дастури таълимӣ таълиф кардааст. Осор.
Балш

Балш — яке аз шаҳрҳои вилояти Олт, Руминия аст.
Балхӣ (деҳа, н. Рӯдакӣ)

Балхӣ — деҳа дар ҷамоати деҳоти Султонободи ноҳияи Рӯдакӣ. Аз Султонобод то ноҳия 23 км; роҳ асфалтпӯш. Аҳолиаш 1441 нафар. Иқтисод Бунгоҳи тиббӣ, китобхона ва нуқтаи савдои хусусӣ дорад. Соҳаи асосии хоҷагӣ: чорводорӣ ва кишоварзӣ. Заминҳо лалмианд.
Балхӣ (сохтмон)

Балхӣ — навъе аз сохтмони гунбазшакл, ки асоси чоркунҷа дорад ва хиштҳо аз кунҷҳо моил чида мешаванд. Ин сабки меъморӣ шояд аз ихтирооти ҳунармандони Балх бошад, ки балхӣ ном гирифтааст. Тоқҳои балхӣ дар охири садаи пайдо шудаанд: Масҷиди Деггарон (Бухоро, садаи). Мақбараи Муҳаммади Башоро (Панҷакент, асрҳои 11–12), ҳуҷраҳои М адрасаи Куҳна (Ҳисор, садаи 18) ва ғ. Тарҳи балхӣ бо усули аз чор кунҷи бино моил чидани хиштҳо сохта мешавад. Нахуст хиштро дар кунҷи бино ба шакли равоқча мечинанд, сипас ба андозаи калон шудани равоқ моилии хиштҳо тадриҷан кам шуда, хиштчинӣ дар поин шакли рост мегирад (расми 1 в) ва ҳар бахш ба сатҳи борики эллипсӣ табдил меёбад. Чор кунҷ дар васати деворҳои хонаҳо шабеҳи арча бо ҳам васл шуда, дар тарҳ ба шакли мураббаъҳо зуҳур мекунанд (расми 1 а). Гоҳе қисми болоии тоқи балхӣ ҳамвор сохта мешавад, ки онро тоқи оинашакл гӯянд. Ин гуна тоқҳо дар мақбараҳои Муҳаммади Башоро ва Ишратхона (Самарқанд, садаи 15) дида мешаванд. Баъзе тоқҳои сарбастаи балхӣ аз чаҳор ё ҳашт рӯяи каҷхатта таркиб ёфтаанд. Намунаи чунин тоқҳо дар корвонсаройҳои Дояхотун (Марв, садаҳои 11–12) сохта шудааст.
Тути балхӣ

Балхӣ, тути балхӣ — навъе аз тутҳои бедонаи маҳаллӣ. Баргаш калони байзашакл (дарозиаш 8–22, бараш 6–13 см), яклухт ё дандонадор, нӯгтез, сабзи баланд, думчааш дароз (4,5 см). Ғуҷуммевааш калон (17–26 мм, бараш 10–13 мм), камоншакл (хосси ин навъ аст). Мевааш бетухм, рангаш сафеди шаффоф, серобу ширин, хуштаъму хушбӯй. Ҳангоми пурра пухтан (май–июн) 11–13%, баъди мавизак шудан 24–25% қанд дорад. Меваашро тар мехӯранд, тутмавиз мехушконанд ва ширинӣ мепазанд. Тутмавизу тутписташ хеле ширину серғизост (дар таркибаш 58–63% қанд дорад). 1 кг тутписти балхӣ ба қувваи ғизоии 2,4 кг нони гандум баробар аст. Дарахташ зудсабзи дарозумр (дар ш. Хуҷанд дарахти 1100-солаашро пайдо кардаанд), сершохубарг, навдаҳояш кӯтоҳбуғуми дароз (то 1,5 м), фосилаи байни буғумҳояш 45 мм. Дар ҳар гуна хок месабзад. Дар ноҳияҳои Панҷакент, Конибодом, Хуҷанд, Ашт, Айнӣ ва ғайра, инчунин, Ӯзбекистону Қирғизистону Туркманистон мепарваранд. Дарахташ ба сармо, камобӣ ва касалию ҳашароти зараррасон тобовар аст.
Балъамиён

Балъамиён, Хонадони балъамӣ — хонадони машҳури вазирони аҳди Сомониён, ки дар саҳнаҳои сиёсату давлатдорӣ ва илму адаби давлати Оли Сомон нақши муҳим бозидаанд. Намояндагони ин хонадон дар ватандӯстию миллатпарварӣ, эҳсону саховат, махсусан дилбастагӣ ба забону адаби аҷдоди хеш ва интишори он дар муҳити нави таърихӣ нақши муҳим бозидаанд. Донишмандону таърихнигорони баъдӣ саҳми Балъамиёнро дар таҳкими давлату давлатдории тоҷикон ҳамеша таъкид кардаанд. Барҷастатарин намояндагони ин хонадон Абулфазли Балъамӣ ва Абуалии Балъамӣ ба шумор мераванд. Вазири аъзами Салҷуқиён – Низомулмулк дар "Сиёсатнома"-и хеш роҷеъ ба вазиру вазорат сухан ронда, Сомониёну Балъамиёнро ба ҳам қарин донистааст. Шоир Кисоии Марвазӣ (охири садаи 9 ва аввали садаи 10) дар як қасидаи ба устод Рӯдакӣ бахшидааш бо дарду дареғ аз замони рафтаи Сомониён ёд карда, ин хонаводаро ба хотир меорад: Ба аҳди давлати Сомониёну Балъамиён Ҷаҳон набуд чунин, бо ниҳоду сомон буд. Аксари муаллифони араб хонадони Балъамиёнро аз тоифаи Банӣ Тамим ва аз нажоди араб дониста, зодгоҳи аслии онҳоро мавзеи Балъами Рум пиндоштаанд. Ин шояд марбут ба он бошад, ки арабҳо ба хотири интишори имтиёзи нажодии хеш дар асрҳои миёна насабномаҳо дуруст мекарданд ва кӯшидаанд шаҷараи ашхоси муътабари ҷаҳони исломро бо қабилаҳои тоисломии бадавӣ пайванд диҳанд. Вале маводду мадорики таърихӣ ва таҳқиқотии донишмандон (Саид Нафисӣ, Азизуллоҳи Баёт ва диг.) шаҳодат медиҳанд, ки арабҳо мавзеи Балъамони Марвро бо қарияи Балъами Рум иваз намудаанд. Ҳамаи намояндагони хонадони Балъамиён умри хешро дар Мовароуннаҳру Хуросон – шаҳрҳои Нишопур, Сарахс, Марв, Самарқанду Бухоро ва ғ. гузаронда, дудмонашон аслан зодаву парвардаи Марв буда, баъдан дар Бухоро рахти иқомат афкандаанд.
Василий Балюк

Балюк Василий Матвеевич (23 ноябри 1916, деҳаи Кегчавскийи вил. Харкови Украина —?) — агроном, Қаҳрамони Меҳнати Сотсиалистӣ. Устоди пахтаи ҶШС Тоҷикистон. Зиндагинома Хатмкардаи Донишкадаи кишоварзии Харков. Солҳои 1936-49 агроном, директори пойгоҳи мошину трактори (МТС) ноҳияҳои Турсунзода ва Рӯдакӣ, муовини раиси комиҷроияи ноҳияи Мир Саййидалии Ҳамадонӣ, сарагрономи раёсати кишоварзии ноҳияи Ваҳдат. Аз соли 1979 нафақагири шахсӣ. Ордену ҷоизаҳо Бо орденҳои Ленин, Байрақи Сурхи Меҳнат, "Нишони Фахрӣ", медалҳо, Ифтихорномаҳои Раёсати Шӯрои Олии ҶШС Тоҷикистон сарфароз гардидааст.
Балъами Боъур

Балъами Боъур (– балъидан, фурӯ бурдан ва – ном), Боъуро, Балъам ибни Боъур — дар қиссаҳои Банӣ Исроил донишманди парҳезгорест, ки фарҷоми кораш ба табоҳӣ буд. Тибқи маълумоти китоби Аҳди қадим, Балъами Боъур (Балъом) аз адумиён буда, бо муобиён мезистааст. Ӯ тавони гуфтугӯ бо Худоро дош-та, фариштаро медидааст ва дар байни муобиён ба унвони марди худошиносу худопараст шинохта шуда буда-аст. Дар ҷанги Банӣ Исроил бо муобиён бо хоҳиши подшоҳи Муоб Банӣ Исроилро нафрин (дуои бад) кард, то аз ғалабаи сипоҳи он ҷилавгирӣ намояд. Ин нафрин муобиёнро суде набахшид, вале боиси аз даргоҳи илоҳӣ ронда шудани Балъами Боъур гардид. Дар китобҳои Аҳди қадим ва Аҳди ҷадид борҳо номи Балъом ҳамчун касе, ки дар оғоз дар роҳи Худо буд ва пас аз муддате ба роҳи Шайтон рафт, барои ибрат ёд шудааст. Ҳикояти Балъом дар Талмуд низ оварда шуда, дар он ба ду гуноҳи ӯ, яке – талош барои аз байн бурдани Банӣ Исроил ва дигаре – ба рӯ гардонидан аз Худо водоштани онҳо ишора шудааст. Ҳамчунин Балъам ва Иброҳими пайғамбар муқоиса шудаанд ва аввалӣ ҳамчун намунаи бадию гунаҳкорӣ дар баробари дигарӣ ҳамчун намунаи некукорӣ дониста шудааст. Заминаи достони Балъами Боъур дар сарчашмаҳои исломӣ ишораи оёти қуръонӣ ба касест, ки Худованд нишонаҳои худ ро барояш бахшида буд, аммо ӯ бо пайравӣ аз ҳавои нафси худ аз онҳо гусаста, ба роҳи Шайтон рафт. Яъне, Балъами Боъур чунон аст, ки агар фаҳму ҳикматро бар ӯ бор кунӣ, онро намебардорад ва агар ӯро ба ҳолаш вогузорӣ, ба хайре роҳ намеёбад (Қуръон, 175–176). Дар бархе аз ривоятҳо он атои илоҳӣ, ки Худо ба Балъами Боъур бахшида буд, "Исми аъзам" ва дар бархи ривоёти дигар китобе аз китобҳои осмонӣ, нубувват ё илми илоҳӣ дониста шудааст. Ба ривояти Ибни Аббос, "ӯ марде ба номи Балъам ибни Боъур аз аҳолии Байтулмуқаддас буд". Достони Балъами Боъур дар фарҳанги исломӣ бо перояҳои гуногун ороста шуда, дар либоси исломӣ ҷилвагар гаштааст. Ӯ гоҳ аз фарзандони Лутё Торах – падари Иброҳими пайғамбар, гоҳ аз наберагони ҷамоате дониста шудааст, ки дар рӯзи ба оташ афкандани Иброҳим (ъ) имон оварданд. Дар осори ахлоқӣ ва суфия низ шахсияти Балъами Боъур ба мисли Барсисо намунаи ибратомӯзи ҳушдор бар тарки ғафлат ва ба дунё фурӯхтани дин бозтоб ёфтааст.
Баля

Баля - шаҳр ва минтақаи Вилояти Боликесир и Туркия аст. Таърих Дар ин ҷойҳо одамон аз замонҳои қадим маскун буданд, зеро дар наздикии он конҳои зиёде мавҷуд буданд, ки дар онҳо маъданҳои руҳ, мис ва ғ. ва ғайра истеҳсол карда мешуд. Дар солҳои 1920-1922 ин минтақа дар тасарруфи Юнон буд.
Забони балэсангӣ

Забони балэсангӣ, инчунин забони балэйсангӣ) ин забони австронезиягӣ аст, ки одамони миллати ҳамном дар шимоли ҷазираи Сулавеси Индонезия зиндагӣ мекардагӣ истифода мебаранд. Мувофиқи маълумоти гуногун, шумораи истифодабарандагон дар солҳои 2000-ум аз 3200 то 3900 нафарро ташкил медод 4 5. Ареал ва истифодабарӣ Шумораи истифодабарандагон тадриҷан кам мешавад, пеш аз ҳама, аз ҳисоби гузаштани чавонон ба забони давлатии кишвар — индонезия гӣ.
Балғарӣ

Балғарӣ, Балғалӣ — деҳа дар ҷамоати деҳоти Қалъачаи Калони ноҳияи Истаравшан. Аз Балғарӣ то маркази шаҳр 10 км; роҳаш автомобилгард. Аҳолиаш 1717 нафар. Иқтисод Мактаби ибтидоӣ, бунгоҳи тиббӣ, 3 нуқтаи савдои хусусӣ, 2 чойхона дорад. Соҳаҳои асосии хоҷагӣ: сабзавоткорӣ ва боғдорӣ. Заминҳо аз обанбори Каттасой ва чашма обёрӣ мешаванд.
Балғам

Балғм — яке аз хилтҳои чаҳоргона. Ҳангоми бемориҳои гуногуни узвҳои нафас ҷудо шуда, дар вақти сурфидан хориҷ мегардад. Миқдори балғам аз чанд мл (ҳангоми бронхит ва пневмония) то 1–2 л (ҳангоми бемориҳои фасодноки шуш, бронхоэктаз) мешавад. Ихроҷи балғам ба фаъолияти бронхҳо ва мавқеи ҷисми бемор вобаста аст (масалан, ихроҷи балғам ҳангоми ба паҳлуи солим дароз кашидани бемор зиёд мешавад). Ранг ва бӯи балғам Балғам, одатан, бебӯй аст, вале ҳангоми пӯсиш дар шуш хеле бадбӯй мегардад. Ҳолату ранги балғам ба таркиби он вобаста аст. Балғам моеъ, часпак ва ғализ мешавад. Балғамҳои луобӣ, зардобӣ, фасодӣ, луобию фасодӣ, зардобию фасодӣ ва хунӣ ҳам мавҷуданд. Балғами луобӣ беранг, шаффоф, часпак буда, дар давраҳои аввали бронхит, газаки шуш, диққи нафас мушоҳида мегардад. Балғами зардобӣ моеи шаффоф ва кафкдор аст; ҳангоми обварами шуш ҷудо мешавад. Балғами фасоднок кабудча буда, дар шуш ҳангоми пӯсиш тавлид меёбад. Балғами хунин каме хун дошта, ҳангоми бемориҳои гуногуни шушу дил ихроҷ мешавад. Пайдарҳамӣ ва хусусияти балғам Дар балғам унсурҳои ҳуҷайравии хун, ҳуҷайраҳои омос, торҳои эластикӣ, содатаринҳо (масалан, амёба), кирмҳо (эхинококк, кирминаи аскаридаҳо), занбӯруғҳо, бактерияҳои гуногун ва ғайра вуҷуд дошта метавонанд. Балғам манбаи бисёр бемориҳои сироятист. Барои пешгирии чунин бемориҳо ба рӯйи фаршу роҳ туф кардан ё ба кафи даст сурфидан мумкин нест, зеро бактерияҳои балғам ҳангоми дастфишурӣ ба каси дигар мегузаранд ё дар чизҳои дастрасида (пул, дастаки дар, мошин ва ғайра) боқӣ мемонанд. Дар вақти сурфидан даҳонро бо рӯймолча ё пушти дасти чап пӯшондан лозим аст. Бемороне, ки балғам ҷудо мекунанд, бояд ба туфдони махсуси сарпӯшдор туф кунанд; пас аз сурфидан фурӯ бурдани балғам зарар дорад. Балғами туфдонро қаблан ба маҳлули гандзудо (хлоргексид, хлорамин) безарар гардонида, сипас ба канализатсия мерезанд. Туфдони холиро дар маҳлули сода ҷӯшонда, безарар мекунанд. Барои таҳқиқи лаборатории балғам онро дар зарфи тоза ҷамъ меоранд (маҳлули гандзудо намерезанд). Пешгирӣ Баъд аз балғампартоӣ даҳонро обгардон кардан лозим аст. Ҳангоми бемориҳои сироятие, ки ихроҷи балғам яке аз аломатҳои онҳост, риояи қоидаҳои беҳдошти шахсӣ хеле зарур мебошад. Балғам барои ташхиси бисёр бемориҳо (хусусан, амрози узвҳои нафаскашӣ) аҳаммияти зиёд дорад. Ҳангоми пайдо шудани сурфаи балғамдор фаврӣ ба духтур муроҷиат бояд кард.
Балғолӣ (деҳа)

Балғолӣ Балғалы) — деҳа дар вилояти Алмаатои Қазоқистон. Дар ноҳияи Қарбулоқ ҷойгир аст. Дар соли 2009 25 нафар аҳолӣ дошт.